open-index/open-wikipedia-markdown huggingface dataset:
1912. aasta söekaevurite tööseisak Ühendkuningriigis

**1912. aasta söekaevurite tööseisak Ühendkuningriigis** oli esimene üleriigiline söekaevurite streik Suurbritannia ja Iirimaa Ühendkuningriigis. See algas veebruaris Alfretonis ja levis üle riigi, põhjustades märkimisväärseid häireid rongide ja laevade sõiduplaanides. Selle peamine eesmärk oli tagada töölistele kindel sissetulek. 

6. aprillil 1912 ehk 37 päeva pärast streigi algust sekkus valitsus ja lõpetas streigi söekaevanduste seaduse vastuvõtmisega, millega kehtestati esimest korda söekaevuritele miinimumpalk.

Streigist võttis osa peaaegu miljon töölist.
Nextstep Piiblikool

**Nextstep Piiblikool** e. **EKNK Õppekeskus SA** on Eesti Kristliku Nelipühi Kiriku piiblikool Tallinnas.

EKNK Piiblikool alustas tegevust 15. septembril 1992 ning kolis 1993. aasta alguses endistesse Nõukogude Liidu sõjaväebaasi ruumidesse Suurupis.

Piiblikool tegutseb Tallinnas aadressil Toompea 3.

## Viited

## Välislingid
* Koduleht
Martin Trudnikov

**Martin Trudnikov** (sündinud 3. detsembril 1995) on eesti akordionist, ansamblijuht ja dirigent.

## Haridus
Trudnikov on lõpetanud akordioni erialal Nõmme Muusikakooli, 2015. aastal Tallinna Reaalkooli, õppinud 2012–2016 Georg Otsa nimelises Tallinna Muusikakoolis rütmimuusika akordioni erialal Tiit Kalluste juhendamisel, omandanud Eesti Muusika- ja Teatriakadeemias (EMTA) aastal 2019 bakalaureusekraadi muusikapedagoogika erialal, 2021 magistrikraadi kooridirigeerimise erialal Toomas Kapteni juhendamisel ning 2023 orkestridirigeerimise erialal Arvo Volmeri juhendamisel. Ta on osalenud ka EMTA korraldatud orkestridirigeerimise meistrikursustel Paul Mägi, Vello Pähna, Lauri Sirbi, Olari Eltsi, Risto Joosti ja Arvo Volmeri juhendamisel. 

## Töö muusikuna
Trudnikov on ansambli Horoskoop asutaja ja juht. Ta on teinud koostööd poplaulja ja helilooja Marek Sadamaga ning on ansambli Sadamasild akordionist. 

Dirigendina on Trudnikov koostööd teinud EMTA segakoori, ETV Tütarlastekoori, EMTA sinfonietta, EMTA sümfooniaorkestri, segakoori Cantus, Tapa segakoori Leetar, Järlepa Hoovikoori ja Kassisaba džässmuusikute kooriga.

Ta on juhatanud koore 2018. aasta Raplamaa maakondlikul laulupeol. Tal on koorijuhi VI tase.

## Helilooming ja salvestised
### Poplaululooming
*"Sõbrad võivad", esitajad Marek Sadam & Anne Veski (2021)
*"Tuule puudutus", esitaja Sadamasild  (2018)
*"Šansoon", esitajad Marek Sadam & Martin Trudnikov (2018)
*"Me saame sellest üle", esitajad Marek Sadam & Martin Trudnikov (2020)
*"Elada on lahe", esitaja Anne Veski (2019)
*"Veel on laule laulda minu teel", esitaja Anne Veski (2019)
*"Ka vanad mehed armastavad naisi", esitajad Sadamasild, Ike Volkov & Toomas Kõrvits (2023)

### Albumid
* Marek Sadam ja Martin Trudnikov "Prantsuse šansoonid Läänemere ääres" (2017)
* Veronika Portsmuth "Fääri lauluraamat" (2017)
* Sadamasild "Grifoon ja Šansoon" (2017)
* Ansambel Horoskoop "Horoskoobi tuules" (2018)
* Sadamasild "Õrntumedana" (2020)
* Martin Trudnikov "Talve Võlumaa" (2021)

## Viited
EKNK Pärnu vene kogudus

**EKNK Pärnu vene kogudus** on Eesti Kristliku Nelipühi Kiriku kogudus Pärnus. Koguduse koosolekud toimuvad pühapäeviti kell 15.00 Pärnus aadressil Munga 2.

Koguduse pastor on Nikolai Rütkinen.

## Vaata ka
* EKNK Õppekeskus SA

## Viited

## Välislingid
* Koguduse koduleht
Léon Dumont

**Léon Dumont** (5. veebruar 1837 Valenciennes – 17. jaanuar 1877 Valenciennes) oli prantsuse psühholoog ja filosoof. 

Ta uuris muuhulgas naeru ja harjumusi.

Tema tööd mõjustasid William Jamesi vaateid.
Margus Müür

**Margus Müür** (sündinud 15. juuli 1978) on Eesti kirjanik. Ta on kasutanud pseudonüümi **Marcus E. Zumm**.

Ta on lõpetanud Kuressaare Gümnaasiumi ning Tallinna Ülikooli Filmi- ja video õppetooli filmikursuse (juhendaja Jüri Sillart). Hiljem omandas filminduse magistrikraadi Balti Filmi-ja Meedia kolledžis. 

Ta on töötanud Saaremaal klubidiskorina. Ta on olnud Raadio 2 saadete helioperaator või helirežissöör, 2025. aasta seisuga töötab ta Eesti Rahvusringhäälingus Raadio 2 väljastajana.

2019. aasta Eesti Kirjanike Liidu romaanivõistlusel märgiti ära tema ulmeromaan "Seitsmes kohtunik" (võistlustöö "Diana"). 

## Teosed
* 2014 "Piraatide kuninganna" (kirjastus Majaan)
* 2016 "Kui hundid uluvad" (kirjastus Majaan)
* 2019 "Seitsmes kohtunik" (kirjastus Majaan)
* 2021 "Testament orhideele" (kirjastus Majaan)
* 2025 "Parunessi briljandid" (kirjastus Tänapäev)

## Viited

## Välislingid
* Margus Müür avaldas loo kasvamisest koos taastatud Eesti riigiga Saarte Hääl / Postimees, 16. november 2021
Noortekeskus Generation2

**Noortekeskus Generation2** on Eesti Metodisti Kiriku noortekeskus Tallinnas.
Noortekeskus asub aadressil Narva mnt 51, Tallinn.

## Viited

## Välislingid
* Koduleht
* Generation2 Facebookis
Völkermarkt

**Völkermarkt** [ˈfœlkɐmaʁkt] (sloveeni: *Velikovec*) on linn Austria Kärnteni liidumaal, Völkermarkti ringkonna halduskeskus. See asub Drava orus, Klagenfurtist idas, Karawankide mäestikust põhjas.

## Alljaotised

Völkermarkti omavalitsus koosneb 26 alljaotisest (sloveenikeelsed nimed sulgudes):

* Admont-Lassein (*Volmat-Lesine*)
* Bei der Drau (*Pri Dravi*)
* Greuth (*Rute*)
* Gurtschitschach (*Gurčiče*)
* Haimburg (*Vovbre*)
* Höhenbergen (*Homberk*)
* Kaltenbrunn (*Mrzla Voda*)
* Klein St. Veit (*Mali Šentvid*)
* Korb (*Korpiče*)
* Mittertrixen (*Srednje Trušnje*)
* Mühlgraben (*Mlinski Graben*)
* Neudenstein (*Črni Grad*) 
* Niedertrixen (*Spodnje Trušnje*)
* Ob der Drau (*Na Dravo*)
* Rakollach (*Rakole*)
* Ritzing (*Ricinje*)
* Ruhstatt (*Ruštat*)
* St. Jakob (*Šentjakob*)
* St. Peter am Wallersberg (*Šentpeter na Vašinjah*)
* St. Ruprecht (*Šentrupert*)
* Tainach (*Tinje*)
* Töllerberg (*Telenberk*)
* Völkermarkt (*Velikovec*)
* Waisenberg (*Važenberk*)
* Wandelitzen (*Vodovnica*)
* Weinberg (*Vinograd*)

## Ajalugu

Piirkonna, mis oli kord iidse *[[Noricum]]i* provintsi osa, asustasid 7. sajandil slaavi hõimud, kes elasid Karantaania vürstkonnas. Ränne koondus ümber endise Rooma asula *Juenna* (tänapäeva Globasnitzi lähedal) piirkonnas, mida hiljem kutsuti *Podjuna* (sloveeni keeles) või *Jauntal* (saksa keeles). Tänaseni kutsub märkimisväärne osa elanikkonnast end Kärnteni sloveenideks.

Sponheimi krahvi Siegfried I järglased, kes olid 1035. aasta paiku keiser Konrad II pooldajatena Kärnteni hertsogkonda tulnud, rajasid 1090. aasta paiku kohale kaubapunkti, kuhu varsti pärast seda ehitati Salzburgi peapiiskopi käsul kirik. 1217. aastal andis hertsog Bernhard von Spanheim käsu ehitada silla üle Drava jõe ja lasi 1231. aastal asula uuesti üles ehitada. Völkermarkt sai linnaõiguse juba 13. sajandil ja kujunes kiiresti oluliseks rauakaubanduskeskuseks ümberkaudsetest maagikaevandustest.

1920. aasta Kärnteni plebistsiidis hääletas enamik rahvastikust Austria vabariigiga liitumise poolt. 18. septembril 1979 pommitas Jugoslaavia UDBA süütepommidega Völkermarkti raekoda, vigastades raskelt kolme meest, sealhulgas kahte agenti, põhjustades raskeid kahjusid.

## Rahvastik

2001. aasta rahvaloenduse andmetel olid 2,6% rahvastikust Kärnteni sloveenid.


Voelkermarkt - Stadtpfarrkirche Maria Magdalena.JPG|Maarja Magdaleena kihelkonnakirik
Voelkermarkt alter Herzoghof Rathaus 09102006 10.jpg|Raekoda


## Transport

Linnast pääseb Austria Süd Autobahnile (A2) kahes liiklussõlmes. Eeldatavasti parandab kavandatud Koralmi raudtee piirkonna transpordivõimalusi.

## Inimesi

* Markus Hansiz (1683-1766), jesuiit ja ajaloolane
* Johann Peyritsch (1835-1889), arst ja botaanik
* Julius Ringel (1889-1967), Wehrmachti Gebirgstruppe (mägivägede) kindral
* Stephanie Graf (* 1973), kergejõustiklane
* Elmar Lichtenegger (* 1974), tõkkejooksja
* Magdalena Lobnig (* 1990), sõudja

## Sõpruslinn

* San Giorgio di Nogaro, Itaalia

## Viited
Seitsmenda Päeva Adventistide Narva kogudus

**Seitsmenda Päeva Adventistide Narva kogudus** on adventkogudus Narvas.
Koguduse koosolekud toimuvad laupäeval kell 11:00 aadressil Rakvere tn 4, Narva.
Kogudus kasutab Narva Metodisti Kiriku ruume.

## Viited

## Välislingid
* Koguduse veebileht
Forward (laev 1904)

**Forward** (prefiksiga HMS ehk His/Her Majesty's Ship, 'Tema Majesteedi Laev') oli Kuningliku Mereväe luureristleja. See oli Forward-klassi ristlejate juhtlaev. Laeva teenistus kestis 1905. aastast kuni selle lammutamiseni 1921. aastal.

## Välislingid
*
Rauno Võsaste

**Rauno Võsaste** (30. mai 1971 Jõgeva – 1. mai 2024) oli eesti kirjanik ja politseinik.

## Haridus
Ta lõpetas 1989. aastal Jõgeva 1. Keskkooli, 1992–1996 õppis Sisekaitseakadeemias.

## Töökäik
1991. aastal asus Võsaste tööle Jõgeva kriminaalpolitseis kordnik-autojuhina. 1996–2004 töötas Jõgeva Prefektuuris kriminaalpolitsei inspektori ja ülemkomissarina. 2004–2009 oli ta Lõuna Prefektuuri kriminaalosakonna juhi asetäitja ning suvel 2009 asus Ida Prefektuuri kriminaalpolitsei direktori kohale, ent lahkus viie kuu pärast politseist. 

Aastal 2007 pälvis ta politseiameti peadirektorilt 15 aasta pikkuse laitmatu töö eest teenistusmärgi. 

Pärast politseist lahkumist on töötas ta AS Atria Eestis turvajuhina ja Eesti Energia ASi sisekontrolli osakonna juhatajana ning seejärel tegutses enda loodud ettevõttes Ferricrux OÜ, mis tegeles enda või renditud kinnisvara üürileandmise ja käitusega. 

Võsastet kutsuti korduvalt tagasi politseisse kriminaalpolitsei tööd kureerima, kuid mees keeldus. Politseist ära oldud aja jooksul jõudis ta avaldada mitmeid raamatuid, millel oli alati ajalooline ja tõsieluline taust. Nii avaldas ta uurimused Eesti ohvitseridest Johannes Soodlast, Ain Merest ja Harald Riipalust, samuti Lõuna politsei ja prokuratuuri siseintriigidest rääkiva ilukirjandusliku teose "Hea ment" ning autobiograafilise teose "Topeltmõrv Paunveres".

## Avaldatud raamatud
*"Harald Riipalu lugu". 2011. ISBN 9789949448517 
*"Johannes Soodla VR II/2, II/3 relva-ssi kindral" 2013. ISBN 9789949512102 
*"Ain Mere. Valel poolel". 2014. ISBN 9789949336449 
*"Hea ment". 2018. ISBN 9789985344521 
*"Eestlased miilitsapataljonis. Sõjaväeosa nr 5460 lugu". 2020. ISBN 9789949018628

## Viited

## Välislingid
*Rauno Võsaste esitles oma esimest romaani, Vooremaa, 4. september 2018
*Kirjanikud Andres Kõre ja Rauno Võsaste kohtusid Vanaveski saunas, Vooremaa, 9. juuli 2021
Valeri Zalužnõi

**Valeri Zalužnõi** (ukraina keeles Валерій Федорович Залужний; sündinud 8. juulil 1973 Novohrad-Volõnskõis) on Ukraina diplomaat ja sõjaväelane, kes oli  Ukraina relvajõudude ülemjuhataja 27. juulist 2021 kuni 8. veebruarini 2024. Ukraina kangelane (2024).

## Haridus ja teenistuskäik
### Haridus
1993. aastal lõpetas kiitusega Novohrad-Võlõnskõi masinaehitustehnikumi ja 1997. aastal kiitusega Odessa Maavägede Instituudi. 2007. aastal lõpetas kuldmedaliga Ukraina Rahvusliku Kaitseakadeemia. 2014. aastal lõpetas Ivan Tšernjahhovskõi nimelise Rahvusliku Riigikaitseülikooli. Operatiiv-strateegilise väljaõppe parima lõpetajana pälvis ta Ühendkuningriigi kuninganna mõõga. Lõpetas 2020. aastal Ostrohi Akadeemia rahvusvaheliste suhete magistriprogrammi.

16. detsembril 2023 kaitses Zalužnõi Odessa õigusakadeemias doktorikraadi. Tema väitekirja teema ja sisu on riigisaladuse sisaldamise tõttu salastatud.

### Sõjaväeteenistus
 
Pärast Odessa sõjakooli lõpetamist läbis ohvitserina sõjaväeteenistuse etapid: rühmaülem, õpperühmaülem, lahingrühmaülem, õppekompaniiülem, kadetikompaniiülem, pataljoniülem.

Töötas alates 2007. aastast kaks ja pool aastat Ukraina 24. üksiku mehhaniseeritud brigaadi ülema esimese asetäitjana. Aastatel 2009–2012 juhtis ta 51. üksikut mehhaniseeritud brigaadi.

Alates 2014. aastast on sõdinud Donbassi rindel Venemaa hübriidvägede vastu.

2017. aastal – staabiülem – Ukraina relvajõudude maavägede operatiivväejuhatuse Lääs ülema esimene asetäitja. 2018–2019 Ukraina relvajõudude ühendatud operatiivstaabi ülem – ühendvägede ülema esimene asetäitja. Alates 2019. aastast oli ta maavägede operatiivväejuhatuse Põhi ülem.

Ta oli alates 27. juulist 2021 kuni 8. veebruarini 2024 Ukraina relvajõudude ülemjuhataja. Alates 4. märtsist 2022 on ta kindral. President Zelenskõi vabastas ta sõjaväeteenistusest alates 8. maist 2024.

Alates 2024. aasta märtsist on ta Ukraina erakorraline ja täievoliline suursaadik Ühendkuningriigis. 
President Zelenskõi nimetas ta Ukraina uueks suursaadikuks Ühendkuningriigis 7. märtsil 2024. Zalužnõi asus ametisse 9. mail ning esitas ametlikult oma volikirja 10. juulil 2024.

## Isiklikku
Teda nimetatakse üheks otsekohesemaks kindraliks, kes mõistab sõdurite ja nooremohvitseride probleeme ning "ei arva, et mundris staarid on põhjus üleolevaks suhtumiseks". Võitlemine tegelikkuses, mitte paberil: nii ütles üks ohvitseridest Zalužnõi kohta.

Zalužnõi:

"Üldine suund Ukraina relvajõudude reformimisel vastavalt NATO põhimõtetele ja standarditele jääb pöördumatuks. Ja võti on siin põhimõtted. Muutused peavad toimuma eelkõige maailmapildis ja suhtumises inimestesse. Soovin, et te vaataksite inimestega silmitsi. Minu suhtumine inimestesse ei ole kogu minu teenistuse jooksul muutunud."

## Autasud
* 2016 – Bohdan Hmelnõtskõi ordeni III klass
* 2022 – Sõjaliste Teenete Rist
* 2024 – Ukraina kangelane (väljapaistvate isiklike teenete eest Ukraina riikliku suveräänsuse ja territoriaalse terviklikkuse kaitsel ning Ukraina rahva ennastohverdava teenimise eest).

## Auastmed

## Viited
Robbins Reefi tuletorn

**Robbins Reefi tuletorn** (inglise keeles *Robbins Reef Light* või *Robbins Reef Light Station*) on tuletorn  New Jersey osariigis Constable Hooki maasääre lähistel, Upper New York Bay põhiline tuletorn. Praegune rajatis ehitati 1883. aastal. Selle põhiliseks eesmärgiks jäi Atlandit ületavate laevade juhatamine New Yorgi sadamasse.

## Välislingid
Nantucket

**Nantucket** on 272,6 km² suurune saar, mis asub Ameerika Ühendriikide Massachusettsi osariigis Cape Codist lõunas. KoosTuckernucki ja Muskegeti saarega moodustab see Nantucketi nimelise maakonna ja linna, millel on ühendatud maakonna- ja linnavalitsus. See on ainus selline konsolideeritud linnkond osariigis. 2010. aasta rahvaloenduse seisuga oli seal 10 172.

## Välislingid
*
La Provence

**La Provence** oli Compagnie Générale Transatlantique'ile ehitatud ookeaniliinilaev, mis seilas aastatel 1905–1916. See valmis Ateliers et Chantiers de Penhoëti laevatehases Saint-Nazaire'is.

Laev hukkus Esimese maailmasõja ajal 26. veebruaril 1916, pärast Saksa allveelaeva U-35 torpeedorünnakut.

## Välislingid
*
Puuetega laste tugikeskus Päikesekiir

**Puuetega Laste Tugikodu Päikesekiir** loodi EMK Jõhvi koguduse ja Jõhvi Vallavalitsuse koostöös aastal 2011. Erivajadustega laste hoiuteenust hakati pakkuma aastast 2013. Tugikodu Päikesekiir asub Jõhvi linnas.

Tugikodu pakub lastehoiu, tugiisiku ja transporditeenuseid puuetega laste peredele, laste vajadustele vastavat arengukeskonda ja õppetegevust ning vanemate nõustamist ja jõustamist.

## Viited

## Välislingid
* Koduleht
* PLT Päikesekiir Sunbeam.ee
BENU Apteek

**BENU** on üle-euroopaline apteeke ühendav kaubamärk, mis tegutseb kümnes riigis ning hõlmab ligi 1300 apteeki. BENU Apteegid asuvad Leedus, Lätis, Eestis, Ungaris, Šveitsis, Tšehhis, Slovakkias, Serbias, Hollandis ja Montenegros. Üle Euroopa töötab BENU kaubamärgi apteekides rohkem kui 7500 töötajat ning aastas tehakse üle 50 miljoni ostu. BENU apteekrite professionaalne teenindus tagab klientidele alati kvaliteetse nõustamise.

BENU Apteekide omanik Lätis ja Leedus on Tamro Baltics - üks juhtivaid ravimite jaemüüjaid Baltimaades. Eestis kuuluvad BENU apteegid iseseisvatele proviisoritest omanikele. Kokku kannab Eestis BENU kaubamärki üle 140 apteegi.

## Viited

## Välislingid
* BENU veebiapteek
* BENU apteegid
Tallinna trammi-objekt

**Tallinna trammi-objekt** on Tallinnas Pärnu maantee viadukti ja Vana-Lõuna tänava vahel asuval Vana-Lõuna haljakul paiknev Kaarel Kurismaa installatsioon.

Teose tellis 1988. aastal Tallinna linnakunstnik Urmas Mikk kavatsusega püstitada Tallinna trammi 100 aasta juubeliks Trammipargi esisele väljakule skulptuur. Installatsiooni algne idee pärineb 1983. aastal valminud Tallinnfilmi nukufilmist "Trammivasikas". "Tallinna trammi-objekt" on Eesti heli- ja kineetilise kunsti teerajaja Kaarel Kurismaa installatsioon, mis valmis 1993. aastal ning avati trammiliikluse 105. aastapäeval.

Installatsiooni "Tallinna trammi-objekt" mälestiseks tunnistamise ettepaneku tegi Temnikova ja Kasela galerii 2019. aasta oktoobris ning kultuurimister Tõnis Lukas tunnistas selle kultuurimälestiseks 13. novembril 2020. aastal.

Tallinna linn restaureeris Trammi-objekti 2022.a ning see taasavati monumendi autori osavõtul pidulikult Tallinna trammi 134. aastapäeval, 24. augustil 2022.a.

## Viited
Ionic (laev 1902)

**Ionic** (prefiksiga SS ehk Steamship, 'aurulaev'; hiljem RMS ehk Royal Mail Steamer, 'kuninglik postiaurik') oli White Star Line'ile ehitatud ookeaniliinilaev, mis seilas aastatel 1902–1936. See valmis Harland & Wolffi laevatehases Belfastis, teenindades edaspidi Suurbritannia ja Uus-Meremaa vahelist liini.

Laev lammutati 1936. aastal Ōsakas.

## Välislingid
*
Rein Veskimäe

**Rein Veskimäe** (6. veebruar 1936 Tallinn – 24. juuni 2021) oli eesti loodusajakirjanik ja teaduse populariseerija.

Rein Veskimäe on avaldanud sadu teadust populariseerivaid kirjutisi. 2000. aastal asutas kirjastuse OÜ Reves Grupp. On koostanud koos teadlastega neli algupärast Universumi-sarja raamatut ja kogumiku intervjuudest akadeemikutega.

## Elulugu
Rein Veskimäe sündis 6. veebruaril 1936 Tallinnas. Pärast Tallinna pommitamist kolis pere Kantula tallu Vihasool. Ta lõpetas 1955. aastal Loksa keskkooli ning 1960. aastal Tallinna Pedagoogilise Instituudi matemaatika ja füüsika erialal. 

Ta töötas füüsika- ja astronoomiaõpetajana Paunkülas, Tallinna Pelgulinna gümnaasiumis ja Tallinna Pedagoogilises koolis. 

Ta töötas 45 aastat (1967–2013) ajakirja Horisont reaalteaduste toimetajana, 1992. aastast oli ka tegevtoimetaja.

## Raamatud
* Universum. Koostanud-toimetanud Rein Veskimäe. Tallinn 1997.
* Universumi mikromaailm. Koostanud-toimetanud Jaak Lõhmus ja Rein Veskimäe. Reves Grupp, Tallinn 2003.
* Maa universumis. Koostanud-toimetanud Heldur Nestor, Anto Raukas ja Rein Veskimäe. Reves Grupp, Tallinn 2004.
* Universum valguses ja vihmas. Koostanud-toimetanud Uno Veismann ja Rein Veskimäe. Reves Grupp, Tallinn 2005.
* Rein Veskimäe. Põline partituur. Eesti teadlased horisondil. Reves Grupp, Tallinn 2007.

## Tunnustus
* 1993 teadusajakirjaniku aastapreemia
* 1998 ja 2004 Eesti Teaduste Akadeemia parima populaarteadusliku raamatu preemiad kogumike "Universum" (1998) ja "Universumi mikromaailm" (2004, koos Jaak Lõhmusega) eest.
* 2004 Eesti Füüsika Seltsi aukiri
* 2010 Valgetähe V klassi teenetemärk
* 2010 Eesti teaduse populariseerimise elutööpreemia

## Isiklikku
Ta harrastas võistlustantsu.

## Viited
Jaanus (perekonnanimi)

**Jaanus** on eesti perekonnanimi.

2021. aasta 1. jaanuari seisuga oli Eestis perekonnanimi Jaanus 344 inimesel: 165 mehel ja 179 naisel. Perekonnanimede levikult on Jaanus meeste puhul 404. kohal ja naiste puhul 402. kohal. Nimi Jaanus on levinuim Viljandi maakonnas, kus neid on 10 000 elaniku kohta 7,62.

## Nime kandjaid
*Aleksander Jaanus, Eesti NSV parteitegelane (1904–1960)
*Hugo Jaanus, eesti vaimulik (1926–1994)
*Karl Jaanus, Vabadussõja veteran (1899–2000)
*Liina Jaanus, eesti arhitekt (1937–2010)
*...

## Viited
Ida-Viru Keskhaigla

**SA Ida-Viru Keskhaigla** on Ida-Virumaa suurim tervishoiuasutus, mis pakub laia valikut meditsiiniteenuseid enam kui 100 000 elanikule.  

Haigla tegutseb mitmes asukohas, sealhulgas Kohtla-Järvel, Kiviõlis, Sillamäel ja Narvas, hõlmates erakorralise meditsiini osakonda, aktiivravikompleksi, taastusravi- ja õendusabikliinikut ning mitmeid tervisekeskusi. Haigla annab tööd enam kui 1200 töötajale, sealhulgas umbes 200 arstile. 

## Viited

## Välislingid
* Veebileht
Katajanokka terminal

**Katajanokka terminal** (soome keeles *Katajanokan terminaali*) on üks Helsingi Lõunasadama terminalidest.

Aastast 2000 liiguvad terminalist laevad ka Tallinna–Helsingi laevaliinil: Viking Cinderella (aastatel 2000–2003), Rosella (2003–2008), Viking XPRS (2008–). 

Terminali teenindavad Helsingi trammiliinid 4 ja 5. 

### Sadamast väljuvad laevad
Hebbel-Theater

**Hebbel-Theater** on teatrimaja Saksamaal Berlin-Kreuzbergis, mida haldab alates 2003. aastast Hebbel am Ufer (HAU).

Ligikaudu 800 istekohaga teatrihoone projekteeris Berliinis tegutsenud ungari päritolu arhitekt Oskar Kaufmann. Juugendstiilis hoone ehitati 1907–1908. See oli arhitekti varajane töö, mis tõi talle kuulsust teatrihoonete loojana; tema käe all valmis Berliinis pärast seda veel viis teatrit.

Hebbeli teater oli väga edukas 1920. aastatel. See oli ka ainus Berliini näitemänguteater, mis elas II maailmasõja üle peaaegu ilma kahjustusteta.

Hebbeli teater, Schaubühne am Halleschen Ufer ja Theater am Ufer on HAU hallatavad teatripaigad.
Link (perekonnanimi)

**Link** on perekonnanimi.

2021. aasta 1. jaanuari seisuga oli Eestis perekonnanimi Link 434 inimesel: 229 mehel ja 205 naisel. Perekonnanimede levikult on Link meeste puhul 235. kohal ja naiste puhul 329. kohal. Nimi Link on levinuim Pärnu maakonnas, kus neid on 10 000 elaniku kohta 9,44.

## Nime kandjaid
*Aleksandra Link, eesti füüsik (1899–1977) 
*Edwin Albert Link, USA lennunduse, allveearheoloogia ja sukelaparaatide ala teerajaja (1904–1981)
*Illar Link, eesti purilendur (1930–1998)
*...

## Viited
Linde

**Linde** on perekonnanimi.

2021. aasta 1. jaanuari seisuga oli Eestis perekonnanimi Linde 267 inimesel: 124 mehel ja 143 naisel. Perekonnanimede levikult on Linde meeste puhul 609. kohal ja naiste puhul 573. kohal. Nimi on levinuim Valga maakonnas, kus neid on 10 000 elaniku kohta 6,43.

## Nime kandjaid

*Adolf Linde, eesti rahvuslane (1851–1908)
*Andreas Linde, Rootsi jalgpallur
*Ann Linde, Rootsi poliitik (1961–)
*Bernhard Linde, eesti kirjanik, kriitik ja tõlkija (1886–1954) 
*Hugo Linde, eesti metsateadlane (1886–1936)
*Jasper Linde, Riia peapiiskop
*Johan Linde, Austraalia poksija (1983–)
*Väino Linde, Eesti jurist ja poliitik (1959–)

## Viited
Jõhvi Haigla

**Jõhvi Haigla** on haigla Ida-Virumaal, Jõhvi linnas. Jõhvi Haigla missiooniks on tunda oma teenuse saajate vajadusi ning pakkuda pühendunud töötajate abil kõige sobivamaid sotsiaal- ja tervishoiuteenuseid nende elukvaliteedi ja toimetuleku parandamiseks.

## Teenused
* Rehabilitatsiooniteenus
* Hooldusosakond
* Erihooldusteenus
* Sotsiaalravi

## Viited

## Välislingid
* Veebisait
La Bretagne

**La Bretagne** oli ookeaniliinilaev, mis sõitis Compagnie Générale Transatlantique'i (CGT) heaks aastail 1886–1912. Aurulaeva eesmärgiks oli Atlandi ookeani ületus. 1912. aastal müüdi alus Compagnie de Navigation Sud-Atlantique'ile. Esialgne nimi jäeti muutmata, kuid Prantsusmaa–Lõuna-Ameerika liinidel sõitis see uue nime **Alesia** all. 

1923. aasta detsembris sunnati see Hollandisse lammutamisele, kuid sattus pukseerimisel madalikule.

## Välislingid
*
La Bourgogne

**La Bourgogne** oli ookeaniliinilaev, mis sõitis Compagnie Générale Transatlantique'i (CGT) heaks aastail 1886–1898, enne kui põrkas Sable'i saare juures kokku purjelaeva Cromartyshire'iga. Hukk, milles kaotas elu 549 inimest, oli tollal kurikuulus, kuna ainult 13% reisijatest jäi ellu, samas kui 48% meeskonnast pääses.

Aurulaeva eesmärgiks jäi Atlandi ookeani ületus.

## Välislingid
*
La Touraine

**La Touraine** oli ookeaniliinilaev, mis sõitis Compagnie Générale Transatlantique'i (CGT) heaks aastail 1890–1923. Aurulaeva eesmärgiks oli Atlandi ookeani ületus liinil Le Havre – New York.

1923. aasta oktoobris suunati see Dunkirki lammutamisele.

## Välislingid
*
Le Havre'i sadam

**Le Havre'i sadam** on Prantsusmaa linna Le Havre'i sadam. See on kogumahutavuse poolest riigi suuruselt teine kaubasadam ja suurim konteinerisadam, millel on kolm terminali. Sinna on ligipääs igas mõõdus maailma kruiisilaevadele. Arendamisel on uus suur jahisadam. Le Havre'i sadam on üle La Manche'i väina ühendatud Inglismaa linna Portsmouthiga, mida opereerib Brittany Ferries.

## Vaata ka
*Le Havre

## Välislingid
*
Enrico Garozzo

**Enrico Garozzo** (sündinud 21. juunil 1989 Catanias Sitsiilias) on itaalia paremakäeline vehkleja.

Ta tuli meeskondlikult 2016. aasta suveolümpiamängudel hõbedale.

## Isiklikku
Alates 2016. aastast elab ja treenib ta elukaaslane Erika Kirpu Itaalias Milanos. Ta alustas 2017 ka vene keele (mis on Erika Kirpu emakeel) õpinguid.

## Viited
Paris (laev 1916)

**Paris** oli ookeaniliinilaev, mida Compagnie Générale Transatlantique (CGT) hoidis töös aastail 1921–1939. See valmis Chantiers de l'Atlantique'i laevatehases Saint-Nazaire'is viivitusega pärast Esimest maailmasõda. Aurulaeva eesmärgiks oli Atlandi ookeani ületus liinil Le Havre – New York.

Ülemaailmse majanduskriisi ajal kruiisis see Vahemerel ja Põhjamerel.

1939. aasta 18. aprillil süttis laev Le Havre'i sadamas põlema ja läks ümber. Lõplikult lammutati see kaheksa aastat hiljem. 

## Välislingid
*
Compagnie Générale Transatlantique

**Compagnie Générale Transatlantique** (**CGT**, üldtuntud kui **Transat**) oli prominentne 1855. aastal Prantsuse teises keisririigis asutatud laevanduskompanii, mille põhiliseks eesmärgiks oli Atlandi ookeani ületus. 

## Vaata ka
*Ookeaniliinilaev

## Välislingid
*
Bettina

**Bettina** on eesnimi.

## Nime kandjaid
*Bettina d'Andrea (suri 1335), Itaalia jurist
*Bettina von Arnim (1785–1859), Saksa kirjanik
*Bettina Ehrlich (1903–1985), illustraator, kirjanik ja näitleja
*Bettina Baumer (1940–), Austria religioonitegelane
*Bettina Aptheker (1944–), Ameerika kodanikuaktivist ja professor
*Bettina Werner (1965–), kunstnik
*Bettina Sabatini (1966–), Itaalia maratoonar
*Bettina Banoun (1972–), Norra jurist
*Bettina Bush (1973–), näitleja
*Bettina Oneto (1957–), Peruu näitleja
*Bettina Meiser, sotsiaalteadlane
*Bettina Kupfer (1963–), Saksa näitleja ja kirjanik
*Bettina Santo Domingo, Ameerika filmitegija
*Bettina Wiesmann (1966–), Saksa poliitik
*Bettina Wiegmann (1971–), Saksa jalgpallur
*Bettina Vollath (1962–), Austria poliitik
*Ruth Bettina Birn (1952–), Saksa ajaloolane

### Betina
*Betina Beškina (1986–), Eesti ajakirjanik ja sotsiaalametnik
*Betina Popova (1996–), Venemaa iluuisutaja
Leesi (perekonnanimi)

**Leesi** on eesti perekonnanimi.

2021. aasta 1. jaanuari seisuga oli Eestis perekonnanimi Leesi 27 mehel ja 35 naisel. Perekonnanimede levikult on Leesi meeste puhul 4483. ja naiste puhul 3654. kohal.

Perekonnanime Leesi kandja on keskmiselt 41 aasta vanune (mediaanvanus on 38). Kõige levinum on perekonnanimi Leesi vanuserühmas 75–79, kus neid on 10 000 elaniku kohta 1,23. Perekonnanimi Leesi on levinuim Saare maakonnas, kus neid on maakonna 10 000 elaniku kohta 2,68.

19. sajandi algul pandi perekonnanimi Leesi Saaremaal

1930. aastate nimede muutmise kampaania käigus vahetasid perekonnanimede Lenzmann ja Muda kandjad nime Leesiks. Samas ükski Leesi oma perekonnanime ei muutnud.

## Nime kandjaid
* Lauri Leesi (1945–), Eesti pedagoog
* Krista Leesi (1966–), Eesti tekstiilikunstnik

## Viited
Limperg

**Limperg** on perekonnanimi.

## Nime kandjaid
* Bettina Limperg (1960–), Saksa jurist
* Théodore Limperg (1879–1961), Hollandi majandusteadlane

## Vaata ka
*Limberg
Saksamaa Föderaalkohus

**Saksamaa Föderaalkohus** (saksa keeles *Bundesgerichtshof* (BGH)) on Saksamaa Liitvabariigi kõrgeim kohus kriminaalasjades ja eraõigusasjades.

Saksa Föderaalkohus loodi 1. oktoobril 1950.

1. juulist 2014 juhib kohut president Bettina Limperg.
Ene Timmi

**Ene Timmi** (sündinud 12. detsembril 1956) on Eesti jurist, endine prokurör.

1980. aastal lõpetas Timmi Tartu Riikliku Ülikooli õigusteaduskonna.

## Töökäik
*1979–1991 Paide prokuratuur stažöör ja uurija
*1991–1994 Järva prokuratuur aseprokurör
*1994–2004 Tartu prokuratuur
*2004–2012 Lõuna ringkonnaprokuratuur (kevad 2004 – suvi 2006 eriasjade prokurör, hiljem ringkonnaprokurör)
*2012–2021 Viru ringkonnaprokuratuur, 2017–2021 juhtivprokurör

## Tunnustus
* 2016 Valgetähe IV klassi teenetemärk

## Viited

## Välislingid
*"Süüdimõistmine pole prokuröri eesmärk" Põhjarannik, nr. 115, 1. juuli 2017
*"Ene Timmi: “Pean elus suurimaks väärtuseks õiglust”" Virumaa Teataja, 31. jaanuar 2020
Dusty Hill

**Joseph Michael "Dusty" Hill** (19. mai 1949 Dallas, Texas – 28. juuli 2021 Houston, Texas) oli Ameerika Ühendriikide kitarrist, laulja ja laulukirjutaja. Ta oli eelkõige tuntud rokkansambli ZZ Topi basskitarristi ja kõrvalsolistina, samuti mängis ta ansamblis klahvpille.

Noorena õppis Hill tšellot. Enne ZZ Topiga liitumist mängis ta 1960. aastate teisel poolel oma venna Rocky Hilli ja ZZ Topi hilisema liikme Frank Beardiga Dallase kohalikes ansamblites. Kuna Rocky soovis keskenduda bluusile ja Dusty rokkmuusikale, läksid nende teed lahku, Dusty ja Beard kolisid Houstoni, kus nad liitusid psühhedeelse *[[blues rock]]*i ansambli Moving Sidewalksi endise kitarristi Billy Gibbonsi 1969. aastal asutatud ansambliga ZZ Top.

2004. aastal võeti ta ZZ Topi liikmena vastu Rock'n'rolli Kuulsuste Halli.
Norddeutscher Lloyd

**Norddeutscher Lloyd** (**NDL**) oli prominentne 1857. aastal Saksa Liidus asutatud laevanduskompanii. 

Ettevõte oli üks Saksamaa suuremaid laevanduskompaniisid 19. sajandi lõpul ja 20. sajandi algul ning mängis olulist rolli Bremeni ja Bremerhaveni linnade arengus.

1. septembril 1970 liitusid Norddeutscher Lloyd ja Hamburg-Amerikanische Packetfahrt-Actien-Gesellschaft (HAPAG) ning moodustus Hapag-Lloyd.

## Vaata ka
*Ookeaniliinilaev

## Välislingid
*
Mart Timmi

**Mart Timmi** (sündinud 11. jaanuaril 1946) on eesti põllumajandustegelane.

## Haridus
*1953–1960 Ruusa 7-klassiline kool
*1960–1961 Põlva kaugõppekeskkool
*1963–1967 Väimela sovhoostehnikum
*1976–1981 EPA agronoomia eriala kaugõppes

## Töökäik
*1967–1975 Kalevipoja kolhoosi seemnekasvatusagronoom
*1975–1977 Väimela näidissovhoostehnikumi osakonnajuhataja
*1977–1985 Väimela näidissovhoostehnikumi peaagronoom
*1985–1990 Võru ATK peaagronoom
*1990. aastast Võrumaa Navi küla Jaagumäe talu peremees

## Tunnustus
*2002 – Valgetähe medaliklassi teenetemärk
*2009 – aasta põllumees
*2014 – Põllumajandusministeeriumi kuldne teenetemärk
*2018 – Võrumaa vapimärk

## Viited

## Välislingid
*"Põllumees Mart Timmi: kes teadmisi ei täienda, on mängust väljas" EPL, 17. september 2011
Agu Timmi

**Agu Timmi** (sündinud 2. augustil 1961 Võrus) on Eesti jurist, endine kohtunik.

1979. aastal lõpetas Timmi Friedrich Reinhold Kreutzwaldi nimelise Võru 1. Keskkooli ja 1984. aastal Tartu Riikliku Ülikooli. 

Aastatel 1984–1987 oli ta Paide rajooni siseasjade osakonna uurija ja 1987–1993 Järva maakohtu kohtunik.

7. aprillil 1994 nimetas president Riigikohtu üldkogu ettepanekul Agu Timmi Tartu Ringkonnakohtu teise astme kohtunikuks. Tema viimane tööpäev Tartu apellatsioonikohtus oli 30. juunil 2017.

Agu Timmi on üks Eesti Kohtunike Ühingu asutajaid, kuid enam mitte ühingu liige.

## Viited
Timmi

__NOTOC__
**Timmi** on eesti perekonnanimi.

2021. aasta 1. jaanuari seisuga oli Eestis perekonnanimi Timmi 32 mehel ja 30 naisel. Perekonnanimede levikult on Timmi meeste puhul 3589. ja naiste puhul 4343. kohal.

Perekonnanime Timmi kandja on keskmiselt 39 aasta vanune (mediaanvanus on 35). Kõige levinum on perekonnanimi Timmi vanuserühmas 20–24, kus neid on 10 000 elaniku kohta 1,01. Perekonnanimi Timmi on levinuim Võru maakonnas, kus neid on maakonna 10 000 elaniku kohta 7,07.

## Nime kandjaid
* Agu Timmi (1961–), eesti jurist, endine kohtunik
* Ene Timmi (1956–), eesti jurist, endine prokurör
* Mart Timmi (1946–), eesti põllumajandustegelane

## Vaata ka
* Timm

## Viited
Merit Bobrõšev

__NOTOC__

**Merit Bobrõšev** (sündinud 24. augustil 1979) on Eesti jurist, ametilt kohtunik.

11. eluaastani elas Ida-Virumaal. Keskkooli lõpetas Raplas. Õigust asus Veritasse õppima sõbranna kutsel, kuigi algus soovis minna hoopis Audentesse majandust tudeerima, kuid loobus liigkõrge õppemaksu tõttu.

Tööalast karjääri alustas kohtu istungisekretärina.

Aastatel 2008–2013 oli ta konsultant Tallinna Ringkonnakohtus, 2014–2016 kohtujurist Harju Maakohtus.

6. detsembril 2016 nimetas Vabariigi President Riigikohtu üldkogu ettepanekul Bobrõševi esimese astme kohtunikuks alates 1. jaanuarist 2017. Ta asus tööle Viru maakohtusse ja lahendas süüasju.

2020. aasta veebruaris vabanes Tallinna Ringkonnakohtus ametikoht seoses senise kriminaalkolleegiumi liikme Andres Parmase asumisega riigi peaprokuröriks. Kandideerisid Tambet Grauberg Pärnu maakohtust, Merle Parts ja Aulike Salo Harju maakohtust ning Heili Sepp ja Merit Bobrõšev Viru maakohtust. Valituks osutus Heili Sepp.

Ta oli Riigikohtu juures asuva distsiplinaarkolleegiumi liige veebruarist 2020 kuni maini 2021.

1. maist 2021 sai temast Justiitsministeeriumi karistusõiguse ja menetluse talituse juhataja. 31. oktoobril 2022 oli tema teenistuse viimane päev ministeeriumis ning ta asus tööle kohtunikuna Harju maakohtusse.

## Märgilised kaasused
* 1-23-2480 (Danske kliendihaldurid)

## Isiklikku
Bobrõšev sai oma perekonnanime Ukrainast pärit vanaisalt, kes oli Siberisse küüditatud nagu eestlannast vanaemagi.

## Viited

## Välislingid
*"Viru maakohtu kohtunik: alaealine ei ülbitsenud, kui teatas, et teda ei huvita, milline karistus talle määratakse" Eesti Päevaleht, 09.10.2020
*Kohtunik Bobrõšev tõmbas Danske protsessil sae käima: „Mu silmad säravad, kui kohtusaali astun“ Eesti Ekspress, 14.11.2023
Jevgeni Bobrõšev

**Jevgeni Jevgenjevitš Bobrõšev** (sündinud 13. novembril 1987 Kondrovos Kaluga oblastis) on vene motosportlane.

Ta on mitmekordne Venemaa meister. Maailmameistrivõistlustel võitis 2015. aastal MXGP sarjas pronksmedali.
Bobrõšev

**Bobrõšev** (vene keeles Бобрышев) on vene perekonnanimi.

Nimi on tuletatud venekeelsest sõnast *bobr*, mis tähendab kobrast. 

2021. aasta seisuga on Eestis sellise perekonnanime kandjaid vähem kui 5.

## Nime kandjaid
* Jevgeni Jevgenjevitš Bobrõšev (1987–), vene motosportlane
* Juri Anatoljevitš Bobrõšev (1961–), vene jalgpallur
* Juri Ivanovitš Bobrõšev (1951–), vene poliitik
* Merit Bobrõšev (1979–), Eesti jurist ja riigiametnik
* Valentin Bobrõšev (1945–), vene sõjaväelane
* Vladislav Bobrõšev (1997–), ukraina akrobaat

## Viited
Lipov

**Lipov** on mitme isiku perekonnanimi, ka on Lipov mitme asutusüksuse nimi.

## Isikud
Perekonnanime Lipov kannab mitu isikut:
* Aleksandr Aleksandrovitš Lipov (1941–), nõukogude ja vene kino- ja teatrinäitleja
* Andrei Jurjevitš Lipov (1969–), vene riigiametnik, Roskomnadzori juhataja
* Ivan Zahharovitš Lipov (1933–), nõukogude tööeesrindlane, sotsialistliku töö kangelane
* Juri Mihhailovitš Lipov (1928–), nõukogude teadlane
* Juri Noievitš Lipov (1934–), nõukogude teadlane

## Asukohad
* Lipov (Homieli oblast)
* Lipov (Rostovi oblast)
Andrei Lipov

**Andrei Jurjevitš Lipov** (sündinud 23. novembril 1969 Moskvas) on vene riigiametnik.

29. märtsist 2020 on ta Roskomnadzori juhataja.
Ameerika Ühendriikide põhiseaduse kahekümne esimene parandus

**Ameerika Ühendriikide põhiseaduse kahekümne esimene parandus** on Ameerika Ühendriikide põhiseaduse muudatus 18. põhiseadusparanduse tühistamise kohta ehk alkohoolsete jookide impordi taaslubamise kohta.

Parandus võeti vastu Kongressis 20. veebruaril 1933 ning ratifitseeriti osariikide tasemel 5. detsembril 1933.

## Tekst
### Inglise keeles

### Eesti keeles
France (laev 1910)

**France** oli Compagnie Générale Transatlantique'ile ehitatud ookeaniliinilaev, mis seilas aastatel 1912–1935. See valmis Chantiers de l'Atlantique'i laevatehases Saint-Nazaire'is.

Laev lammutati Dunkirkis 1936. aastal.

## Välislingid
*
Kai Realo

**Kai Realo** (sündinud 24. oktoobril 1967 Viljandis) on Eesti ärijuht. 

## Haridus
*1986 C. R. Jakobsoni nimeline Viljandi 1. keskkool (kuldmedal) 
*1986–1991 Tallinna Tehnikaülikool, majandusinsener 
*2003–2006 Tartu Ülikool, turunduse ja juhtimise magister 

## Töökäik
*1991–1993 Viimsi valla tehnikasekretär 
*1993–1998 IBM Estonia partnersuhete juht 
*1998–2001 Mobinest OÜ (Mäkitorppa) brändijuht 
*2001–2003 Mobinest OÜ (Mäkitorppa) tegevjuht 
*2003–2005 Elisa Eesti, jaemüügiosakonna juht 
*2005–2012 AS Eesti Statoil, kontseptsioonijuht 
*2012–2021 Circle K Eesti, peadirektor 
*2021– Ragn-Sells Eesti, juht 

## Muu
2018. aastal pälvis Kai Realo Eesti Personalijuhtimise Ühingu PARE konkursil parima juhi auhinna. 

2019. aasta veebruaris valiti Realo kolmeks aastaks Eesti Tööandjate Keskliidu volikogu esimeheks. 2022. aasta veebruaris valiti Realo jätkama volikogu esimehe rolli järgneval kolmel aastal. 

2022. aasta novembris pälvis ta Eesti Päevalehe, LP ja Delfi koostatud edetabelis "Eesti mõjukad 2022" 76. koha. 

## Viited

## Välislingid
*"Tippjuht Kai Realo hindab assistentide juures üle kõige iseseisvust" sekretar.ee, 14. september 2017
*"Aastaid Circle K-d juhtinud Kai Realo lahkub ametist" Delfi, 27. juuli 2021
Realo

__NOTOC__
**Realo** on eesti perekonnanimi.

2021. aasta 1. jaanuari seisuga oli Eestis perekonnanimi Realo alla viiel mehel ja 6 naisel. Perekonnanimede levikult on Realo meeste puhul 31429. ja naiste puhul 20300. kohal.

19. sajandi algul perekonnanimede määramise käigus seda ühelegi perekonnale teadaolevalt ei antud.

1930. aastate nimede muutmise kampaania käigus vahetati perekonnanimi Reiner perekonnanime Realo vastu. Samas, Realo nime mõne muu perekonnanime vastu keegi ei vahetanud.

## Nime kandjaid
* Anu Realo (1971–), eesti teadlane
* Enn Realo (1939–2016), eesti füüsik
* Kai Realo (1967–), eesti ärijuht
* Küllike Realo (1942–2006), eesti keemik

## Viited
Andrei Brežnev

**Andrei Jurjevitš Brežnev** (vene keeles *Андрей Юрьевич Брежнев*; 15. märts 1961 Moskva – 10. juuli 2018 Sevastopol) oli Venemaa poliitik.

Andrei Brežnev oli Leonid Brežnevi lapselaps. Ta lõpetas 1983. aastal NSV Liidu Välisministeeriumi Moskva Riikliku Rahvusvaheliste Suhete Instituuti (MGIMO) rahvusvaheliste majandussuhete teaduskonna. 

Aastatel 1989–1991 oli ta NSV Liidu Kaubandusministeeriumi välissuhete valitsuse ülema asetäitja. Pärast Nõukogude Liidu lagunemist (1991) töötas ta erasektoris.

Aastatel 2004–2014 oli ta Venemaa Föderatsiooni Kommunistliku Partei liige. 2014. aastal valiti ta Venemaa Sotsiaalse Õigluse Kommunistliku Partei Keskkomitee esimeseks sekretäriks.

Brežnev elas Sevastopolis. Ta suri 57-aastaselt juulis 2018 infarkti tagajärjel. Tema põrm on maetud Novodevitšje kalmistule Moskvas. 

## Isiklikku
Andrei Brežnevi isa oli Juri Brežnev ja tädi Galina Brežneva. Andreil oli kaks poega: Leonid (sündinud 1984) töötab sõjaväetõlgina ja Oxfordi Ülikooli haridusega Dmitri (sündinud 1985), kes töötab tarkvaramüügi valdkonnas.
73. mereerioperatsioonide keskus

**Antin Holovatõi nimeline 73. mereerioperatsioonide keskus** (ukraina keeles *73-й морський центр спеціальних операцій імені кошового отамана Антіна Головатого*) on Ukraina erioperatsioonijõudude struktuuriüksus. 

## Ajalugu
Üksus takistas 2022. aastal Mõkolajivi lahingus Vene vägedel Mõkolajivi lennujaama üle kontrolli saavutamist. 2022. aasta juuli alguses tegi üksus pärast Maosaare lahingut Zmijinõi saarel vaatlust ja andmete kogumist. 2022. aasta oktoobris tegutses üksus Hersoni oblastis.

## Viited
Richard Carapaz

**Richard Antonio Carapaz Montenegro** (sündinud 29. mail 1993 Tulcáni kantonis) on Ecuadori jalgrattur. Olümpiavõitja grupisõidus (2020).

## Karjäär
Aastatel 2017–2019 sõitis ta meeskonnas Movistar Team.

Aastatel 2020–2022 meeskonnas Ineos Grenadiers.

Alates 2023 võistleb EF Education–EasyPost ridades.

## Saavutused
2019. aastal võitis ta Giro d'Italia. 2020. aastal oli ta Vuelta a Españal teine ja 2021. aastal Tour de France'i kolmas.

2020. aasta suveolümpiamängudel Tōkyōs tuli ta grupisõidus olümpiavõitjaks. Carapaz sai sellega Ecuadori ajaloo teiseks olümpiavõitjaks ja üldse teiseks medalivõitjaks.

## Viited

## Välislingid
* 
*
Marek Piestrak

**Marek Piestrak** (sündinud 31. märtsil 1938 Krakówis) on Poola filmilavastaja, telerežissöör ja filmistsenarist.

Piestrak lõpetas 1961. aastal Gdański Tehnikaülikooli ja seejärel 1968. aastal Łódźis Leon Schilleri Filmi, Televisiooni ja Teatri Riikliku Kõrgkooli režii alal. Stažeeris 1968. aastal Hollywoodis Roman Polański filmi "Rosemary laps" võtetel.

Piestrak on Poola Filmiakadeemia liige.

## Filme
Piestrak on loonud mängufilme, tele- ja filmisarju ning dokumentaalfilme, sealhulgas: 

*"Navigaator Pirx" (1979, mängufilm)
*"Emahunt" (1982, mängufilm)
*"Madude oru needus" (1988, mängufilm)
*"Powrót Wilczycy" (1990, mängufilm)
*"Saatana pisar" (1993, mängufilm)
*"Akvaarium" (1995, mängufilm)
*"Akwarium, czyli samotność szpiega" (1995, telesari) 
*"Marssal Piłsudski" (2001, filmisari)

Koostöös eestlastega tehtud kolmest mängufilmist kuulsaim on "Navigaator Pirx" (1979).

## Harrastused
Piestrak harrastab mägironimist. Ta on osalenud Ameerika-Poola mägiekspeditsioonis kaheksatuhandelise Dhaulagiri (8167 m) tippu, kus tõusukõrgusel umbes 7000 meetrit oli ta sunnitud tagasi pöörduma. 

## Tunnustus
*1979 – Piestraki film "Navigaator Pirx" võitis Kuldse Asteroidi Triestes peetud ulmefilmide rahvusvahelisel filmifestivalil

## Välislingid
*
*Marek Piestrak Eesti Filmibaasis
Anatoli Arhangelski

**Anatoli Arhangelski** (15. detsember 1977 – 3. märts 2023 Udine, Itaalia) oli Eesti balletitantsija. 

Arhangelski lõpetas 1996. aastal Tallinna Balletikooli (erialaõppejõud Ago Herkül). Seejärel töötas ta Estonia teatri balletirupis, kus 2003. aastal sai solistiks ja hiljem esitantsijaks. 

23. juulil 2021 viidi ta raske prioonhaiguse tõttu ravile Udine haiglasse Itaalias. 2022. aasta mais lubati ta stabiilses seisundis kodusele ravile oma Fontanafreddas elava õe juurde. Hiljem raviti teda veel paar korda haiglas, kui tema seisund halvenes kopsupõletiku tõttu.

## Tunnustus
* 2012 – ERGO tantsupreemia (kategoorias "Parim meestantsija")
* 2013 – Eesti Teatriliidu balletiauhind (Modigliani balletis "Modigliani – neetud kunstnik", Eisenstein balletis "Rosalinde", Lescaut ja Vangivalvur balletis "Manon" (Rahvusooper Estonia)
* 2022 – Valgetähe IV klassi teenetemärk

## Isiklikku
Tema abikaasa oli balletitantsija Marika Muiste. Neil on tütar Sofia ja poeg Simon.

## Viited
Eberndorf

**Eberndorf** (sloveeni: *Dobrla vas*, vananenult *Dobrla ves*) on turulinn Austria Kärnteni liidumaa Völkermarkti ringkonnas.

See on peamine asula Drava jõe Jauni (*Podjuna*) orus, Kärnteni pealinnast Klagenfurtist idas. Siin viib tee Völkermarktist üles Karawankide mäestikule ja üle Seebergi sadula kuru Sloveeniasse. Naabrusesasuv Gösselsdorfi järv on suviti populaarne päevareisijate sihtkoht.

Omavalitsuse osad on Buchbrunn (*Bukovje*), Gablern (*Lovanke*), Gösselsdorf (*Goselna vas*), Kühnsdorf (*Sinča vas*), Loibegg (*Belovče*), Mittlern (*Metlova*), Mökriach (*Mokrije*) ja Pribelsdorf (*Priblja vas*). 2001. aasta rahvaloenduse andmetel olid 8,6% rahvastikust Kärnteni sloveenid.

## Ajalugu

11. sajandi lõpus asutas Aribonist krahv Kazelin (*Chazelinus*) Kärnteni hertsogkonnas Eberndorfi kloostri. Aquileia patriarh Ulrich kinnitas asutamise 1106. aasta dokumendis, mis puudutas krahvi maiste jäänuste üleviimist äsjaehitatud kloostrikirikusse. 12. sajandi keskpaigas laiendas Aquileia patriarh Pilgrim ruume regulaarkanoonikute kogukonnale. 1473. aastast alates laastasid hooneid Osmanite sissetungid ja tulekahju, rekonstrueerimist juhendas praost Leonhard von Keutschach, hilisem Salzburgi peapiiskop.

Vastureformatsiooni käigus kaotas paavst Clemens VIII 1604. aastal augustiinide kogukonna. Habsburgist ertshertsog Ferdinand II, Sise-Austria maade valitseja, kutsus teda üles rajama siia jesuiitide residentsi. Klooster sekulariseeriti pärast jesuiitide keelustamist 1773. aastal. 1809. aastal anti see benediktlaste Pauluse kloostrile Lavanttalis.

Tänapäevane omavalitsus loodi pärast 1848. aasta revolutsioone. Globasnitzi, Rückersdorfi ja Sittersdorfi külad eraldati 1876. aastal. Kitsarööpmeline raudteeliin Völkermarktist Eberndorfi kaudu Eisenkappelisse avati 1902. aastal, see likvideeriti 1971. aastal. Omavalitsus sai turuõiguse 1952. aastal.

## Tuntud inimesi

* Mimi Malenšek (1919–2012), sloveeni romaanikirjanik
* Rudolf Vouk, jurist, inimõiguste aktivist ja poliitik

## Viited
Juri Brežnev

**Juri Leonidovitš Brežnev** (vene keeles *Юрий Леонидович Брежнев*; 31. märts 1933 Kamjanske, Dnipropetrovski oblast, Ukraina NSV – 3. august 2013 Moskva) oli Nõukogude Liidu riigitegelane.

Juri Brežnev oli Leonid Brežnevi poeg. Ta lõpetas 1955. aastal Dniprodzeržõnski Metallurgiainstituudi ja 1960. aastal Üleliidulise Väliskaubanduse Akadeemia.

1960. aastatel oli Brežnev NSV Liidu kaubandusesindaja Rootsis. Aastatel 1976–1979 oli ta NSV Liidu Väliskaubanduse ministri asetäitja ja 1979–1983 ministri esimene asetäitja. 1986. aastal saadeti Brežnev 53-aastaselt pensionile.

Brežnev elas Moskvas. 2003. aastal lisandus vanaduspensionile 3000 rubla suurune personaalpension. Ta suri 80-aastaselt augustis 2013. Tema põrm on maetud Vagankovo kalmistule Moskvas. 

## Tunnustus
Teda autasustati aastatel 1966–1982 kokku viie ordeniga. Augustis 1982 anti talle Lenini orden.

## Isiklikku
Juri Brežnevil oli kaks poega, neist noorim Andrei Brežnev tegeles poliitikaga.

Galina Brežneva oli Juri Brežnevi õde.

## Välislingid
Duncan Scott

**Duncan William MacNaughton Scott** (sündinud 6. mail 1997 Glasgow's) on Suurbritannia ujuja, olümpiavõitja, kolmekordne maailmameister ja seitsmekordne Euroopa meister. Ta võistleb põhiliselt vabaujumise distantsidel.

## Saavutused
### [[Suveolümpiamängud|Olümpiamängudel]]

* 2016  Rio de Janeiros
**  hõbemedal 4×200 m vabaujumises **7.03,13**
**  hõbemedal 4×100 m kompleksujumises **3.29,24**

* 2020  Tōkyōs
**  **olümpiavõitja** 4×200 m vabaujumises **6.58,58** ER
**  hõbemedal 200 m vabaujumises **1.44,26**

### [[Ujumise maailmameistrivõistlused|Maailmameistrivõistlustel]]
* 2015  Kaasanis
**  **maailmameister** 4×200 m vabaujumises (osales ainult eelujumises)

* 2017  Budapestis
**  **maailmameister** 4×200 m vabaujumises **7.01,70**
**  hõbemedal 4×100 m kompleksujumises **3.28,95**'

* 2019  Gwangjus
**  **maailmameister** 4×100 m kompleksujumises **3.28,10** ER
**  pronksmedal 200 m vabaujumises **1.45,63**

### [[Ujumise Euroopa meistrivõistlused|Euroopa meistrivõistlustel]]

* 2016  Londonis
**  **Euroopa meister** 4×100 m kompleksujumises (osales ainult eelujumises)
**  **Euroopa meister** 4×100 m kompleksujumise segateatevõistluses (osales ainult eelujumises)

* 2018  Glasgow's
**  **Euroopa meister** 200 m vabaujumises **1.45,34**
**  **Euroopa meister** 4×200 m vabaujumises **7.05,32**
**  **Euroopa meister** 4×100 m kompleksujumises **3.30,44**
**  hõbemedal 100 m vabaujumises **48,23**

* 2020  Budapestis
**  **Euroopa meister** 4×100 m kompleksujumises **3.28,59**
**  **Euroopa meister** 4×100 m vabaujumise segavõistluses **3.22,07**
**  hõbemedal 200 m vabaujumises **1.45,19**
**  hõbemedal 4×100 m vabaujumises **3.11,56**
**  hõbemedal 4×200 m vabaujumises **7.04,61**

### [[Ujumise lühiraja Euroopa meistrivõistlused|Euroopa lühiraja meistrivõistlustel]]
* 2017  Kopenhaagenis
**  pronksmedal 100 m vabaujumises **46,64**
**  pronksmedal 200 m vabaujumises **1.43,07**

* 2019  Glasgow's
**  hõbemedal 200 m vabaujumises **1.41,42**
**  hõbemedal 4×50 m vabaujumise segavõistluses **1.28,64**

### [[Rahvaste Ühenduse mängud]]el
* 2014  Glasgow's
**  hõbemedal 4×200 m vabaujumises **7.09,18**

* 2018  Gold Coastis
**  **kuldmedal** 100 m vabaujumises **48,02**
**  hõbemedal 200 m kompleksujumises **1.57,86**
**  pronksmedal 200 m vabaujumises **1.46,30**
**  pronksmedal 200 m liblikujumises **1.56,60**
**  pronksmedal 4×100 m vabaujumises **3.15,86**
**  pronksmedal 4×200 m vabaujumises **7.09,89**

## Suurbritannia rekordid
Duncan Scotti nimel on järgmised Suurbritannia rekordid (seisuga 28. juuli 2021)
;Suures basseinis

;Väikeses basseinis

## Välislingid
* Duncan Scott FINA kodulehel
* Duncan Scott Briti Ujumisliidu kodulehel